|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  | **ΑΝΑΡΤΗΤΕΟ ΣΤΟ ΔΙΑΔΙΚΤΥΟ** |
| **ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ****ΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ & ΚΤΗΡΙΑΚΩΝ ΥΠΟΔΟΜΩΝ****ΤΜΗΜΑ Α’-ΠΡΟΜΗΘΕΙΩΝ** |  | **ΑΔΑ:** **Αθήνα, 06**/ 03/ 2018**Αριθ. Πρωτ.:** **Δ.Π.Δ.Υ.Κ.Υ. Α.Α.Δ.Ε. Α 1036603 ΕΞ 2018** |
| Ταχ. Δ/νση | : | Ερμού 23-25 | **ΠΡΟΣ:** | Κάθε ενδιαφερόμενο |
| Ταχ. Κώδικας | : | 105 63 Αθήνα |
| Πληροφορίες | : | Mάρεν Δαρζέντα |
| Τηλέφωνο | : | 213-1624284 |
| Fax | : | 213-1624227 |
| E-Mail | : | m.darzenta@aade.graadeprocurement@aade.gr |
| Url | : | [www.aade.gr](http://www.aade.gr)  |

**Θέμα: «Πρόσκληση εκδήλωσης ενδιαφέροντος υποβολής προσφορών για την προμήθεια πιστοποιητικών πληροφοριών INF 4 και αιτήσεων πιστοποιητικών πληροφοριών INF 4 για τη Διεύθυνση Δασμολογικών Θεμάτων Ειδικών Καθεστώτων και Απαλλαγών της Ανεξάρτητης Αρχής Δημοσίων Εσόδων με την διαδικασία της απευθείας ανάθεσης».**

|  |  |
| --- | --- |
| **Αναθέτουσα Αρχή:** | Ανεξάρτητη Αρχή Δημοσιών Εσόδων (Α.Α.Δ.Ε.)Ερμού 23-25, Τ.Κ. 105 63 - Αθήνα |
| **Ειδικός Φορέας:** | 23-180 |
| **ΚΑΕ:** | 1111  |
| **CPV :** | 22900000-9 : Ποικίλα έντυπα υλικά  |
| **Κριτήριο Ανάθεσης:** | Πλέον συμφέρουσα από οικονομική άποψη προσφορά βάσει της τιμής (χαμηλότερη τιμή) |
| **Προϋπολογισθείσα δαπάνη:** | 4.000,00 € (3.225,80 € πλέον ΦΠΑ ύψους 774,20 €) βάσει της υπ’ αρ. πρωτ. Δ.Π.Δ.Α. Α.Α.Δ.Ε. Α **1030070** ΕΞ 2018/22-02-2018 (ΑΔΑ:7Θ0146ΜΠ3Ζ-ΗΤΥ) απόφασης ανάληψης υποχρέωσης |
| **Καταληκτική ημερομηνία υποβολής προσφορών:** | Πέμπτη 15/03/2018 και ώρα 16:00 |
| **Διάρκεια ισχύος προσφορών:** | 180 μέρες από την επομένη της καταληκτικής ημερομηνίας για την υποβολή των προσφορών |

### Αντικείμενο προμήθειας και προϋπολογισμός

Η Ανεξάρτητη Αρχή Δημοσίων Εσόδων ανακοινώνει ότι προτίθεται να προβεί, με τη διαδικασία της απευθείας ανάθεσης βάσει του άρθρου 118 του Ν. 4412/2016, στην προμήθεια 2.000 μπλοκ των 100 φύλλων διπλής όψεως (πρωτότυπο + αντίγραφο) Πιστοποιητικών Πληροφοριών INF 4 και 2.000 μπλοκ των 50 φύλλων διπλής όψεως αιτήσεων Πιστοποιητικών Πληροφοριών INF 4 όπως αυτά περιγράφονται στο Παράρτημα Α’ της παρούσας πρόσκλησης (σχετικό το με αρ. πρωτ. ΔΔΘΕΚΑ Β 1004630 ΕΞ 2018/09-01-2018 (ΑΔΑΜ: 18REQ002733220) αίτημα της Διεύθυνσης Δασμολογικών Θεμάτων Ειδικών Καθεστώτων και Απαλλαγών της Ανεξάρτητης Αρχής Δημοσίων Εσόδων), με κριτήριο ανάθεσης τη χαμηλότερη συνολική τιμή για τα αναφερόμενα είδη εφ’ όσον πληρούνται οι τεχνικές προδιαγραφές της εν λόγω προμήθειας, σύμφωνα με τις διατάξεις του Ν.4412/2016.

Ο συνολικός προϋπολογισμός ανέρχεται στο ποσό των 4.000,00 € (τέσσερεις χιλιάδες ευρώ) συμπεριλαμβανομένου του αναλογούντος ΦΠΑ και θα βαρύνει τον προϋπολογισμό της Ανεξάρτητης Αρχής Δημοσιών Εσόδων, οικονομικού έτους 2018, Ε.Φ. 23-180 και ΚΑΕ 1111.

### Κατάρτιση και υποβολή προσφορών

Οι οικονομικοί φορείς (φυσικά ή νομικά πρόσωπα ημεδαπά ή αλλοδαπά, οι ενώσεις αυτών των προσώπων), καλούνται να υποβάλλουν την τεχνική και οικονομική τους προσφορά σε ενιαίο σφραγισμένο φάκελο στον οποίο πρέπει να αναγράφονται ευκρινώς τα παρακάτω:

|  |
| --- |
| **ΠΡΟΣΦΟΡΑ ΓΙΑ ΤΗΝ ΠΡΟΜΗΘΕΙΑ ΠΙΣΤΟΠΟΙΗΤΙΚΩΝ ΠΛΗΡΟΦΟΡΙΩΝ INF 4 ΚΑΙ ΑΙΤΗΣΕΩΝ ΠΙΣΤΟΠΟΙΗΤΙΚΩΝ ΠΛΗΡΟΦΟΡΙΩΝ INF 4 ΓΙΑ ΤΗ ΔΙΕΥΘΥΝΣΗ ΔΑΣΜΟΛΟΓΙΚΩΝ ΘΕΜΑΤΩΝ ΕΙΔΙΚΩΝ ΚΑΘΕΣΤΩΤΩΝ ΚΑΙ ΑΠΑΛΛΑΓΩΝ ΤΗΣ Α.Α.Δ.Ε.**(αρ. πρωτ. ΔΠΔΥΚΥ ΑΑΔΕ Α ………………………………………… πρόσκληση υποβολής) |
| ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ ΚΑΙ ΚΤΙΡΙΑΚΩΝ ΥΠΟΔΟΜΩΝΤΜΗΜΑ Α’ : ΠΡΟΜΗΘΕΙΩΝ |
| **ΣΤΟΙΧΕΙΑ ΠΡΟΣΦΕΡΟΝΤΟΣ:** | Επωνυμία: |  |
| Διεύθυνση: |  |
| Τηλ./ Fax: |  |
| Εmail: |  |

### καθώς επίσης να φέρει την ένδειξη «Να μην ανοιχθεί από το πρωτόκολλο ή τη γραμματεία».

### Οι προσφορές υποβάλλονται μέχρι και την Πέμπτη 15 Μαρτίου 2018 και ώρα 16:00 στο τμήμα Προμηθειών της Διεύθυνσης Προμηθειών, Διαχείρισης Υλικού και Κτιριακών Υποδομών (Ερμού 23-25, ΤΚ 105 63, Αθήνα, 6ος όροφος) στο γραφείο της Γραμματείας.

### Οι προσφορές μπορούν να κατατεθούν στην ως άνω διεύθυνση:

1. Προσωπικώς ή με εκπρόσωπό τους,
2. Ταχυδρομικώς, επί αποδείξει.

Εναλλακτικά, οι προσφορές μπορούν να αποσταλούν με το σύστημα τηλεομοιοτυπίας (Fax) στο νούμερο: 213-1624227 ή με ηλεκτρονικό ταχυδρομείο στην διεύθυνση aadeprocurement@aade.gr

**2.1** Περιεχόμενο φακέλου προσφοράς

Ο φάκελος της προσφοράς θα περιλαμβάνει:

**α)** Το **ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ** του ΠΑΡΑΡΤΗΜΑΤΟΣ Β της παρούσας, υπογεγραμμένο από το νόμιμο εκπρόσωπο και με σφραγίδα του προσφέροντος στην τελευταία σελίδα.

Οι προσφορές θα συντάσσονται με βάση το ΕΝΤΥΠΟ της ΟΙΚΟΝΟΜΙΚΗΣ ΠΡΟΣΦΟΡΑΣ.

Εναλλακτικές προσφορές δεν θα γίνονται δεκτές. Επίσης δεν γίνονται δεκτές προσφορές που ξεπερνούν τον προϋπολογισμό, καθώς και όσες παρελήφθησαν εκπρόθεσμα.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ.). Αν υπάρχει διόρθωση, προσθήκη κλπ θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται ουδεμία αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

**β)** **Υπεύθυνη δήλωση** της παρ. 4 του άρθρου 8 του Ν. 1599/1986, όπως εκάστοτε ισχύει, σύμφωνα με το συνημμένο Υπόδειγμα (Παράρτημα Γ).

|  |
| --- |
| Διευκρίνιση:Η ανωτέρω υπεύθυνη δήλωση φέρει ημερομηνία εντός των τελευταίων τριάντα ημερολογιακών ημερών προ της καταληκτικής ημερομηνίας υποβολής των προσφορών και δεν απαιτείται βεβαίωση του γνησίου της υπογραφής από αρμόδια διοικητική αρχή ή τα ΚΕΠ. Η απαιτούμενη κατά τα ανωτέρω υπεύθυνη δήλωση αφορά τους παρακάτω, οι οποίοι και τις υπογράφουν:1. Τους διαχειριστές όταν το νομικό πρόσωπο είναι Ο.Ε., Ε.Ε., Ε.Π.Ε.
2. Τον Πρόεδρο του ΔΣ και τον Διευθύνοντα Σύμβουλο, όταν το νομικό πρόσωπο είναι Α.Ε.
3. Σε κάθε άλλη περίπτωση νομικού προσώπου τους νόμιμους εκπροσώπους του.
4. Όταν ο προσφέρων είναι ένωση προμηθευτών ή κοινοπραξία, η δήλωση γίνεται από κάθε μέλος, που συμμετέχει σε αυτήν.
 |

### Ισχύς προσφορών

Οι προσφορές ισχύουν και δεσμεύουν τους συμμετέχοντες στην πρόσκληση για **εκατόν ογδόντα (180)** μέρες από την επόμενη της καταληκτικής ημερομηνίας υποβολής προσφορών. Προσφορές που αναφέρουν μικρότερο χρόνο ισχύος απορρίπτονται ως απαράδεκτες.

Η ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

### Εγγύηση

Ο ανάδοχος οφείλει να βεβαιώσει/δηλώσει υπεύθυνα, τη δυνατότητα του χαρτιού εκτύπωσης το οποίο θα χρησιμοποιηθεί, να διατηρεί το κείμενο αναλλοίωτο για δέκα (10) έτη.

### Τιμές

Στις προσφερόμενες τιμές (χωρίς ΦΠΑ) θα περιλαμβάνονται:

* Η αξία του προσφερόμενου έντυπου υλικού σε ΕΥΡΩ.
* Όλες οι υπέρ τρίτων κρατήσεις ως και δασμοί, τέλη καθώς και λοιπές δημοσιονομικές επιβαρύνσεις ή άλλες αμοιβές και επιβαρύνσεις (π.χ. κόστος μεταφοράς).
* Εάν μετά την ημερομηνία της πρόσκλησης επιβληθούν φόροι, τέλη και κρατήσεις ή καταργηθούν υφιστάμενοι, το ποσό πληρώνεται ή εκπίπτει αντιστοίχως από τους λογαριασμούς του αναδόχου.
* Η δαπάνη εξέτασης δείγματος του υπό προμήθεια έντυπου υλικού από το Γενικό Χημείο του Κράτους.
* Όλες οι δαπάνες ασφάλισης των ειδών, μέχρι την οριστική ποιοτική και ποσοτική παραλαβή τους από την αρμόδια Επιτροπή Παραλαβής της ΑΑΔΕ.

###  Ειδικοί όροι

* Η Υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων τιμών, οι δε ανάδοχοι υποχρεούνται να τα παρέχουν.
* Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς. Σε περίπτωση που ζητηθεί παράταση της διάρκειας ισχύος της προσφοράς, οι υποψήφιοι ανάδοχοι δεν δικαιούνται, κατά τη γνωστοποίηση της συγκατάθεσής τους για την παράταση αυτή, να υποβάλλουν νέους πίνακες τιμών ή να τους τροποποιήσουν. Προσφορές που θέτουν όρο αναπροσαρμογής τιμών απορρίπτονται ως απαράδεκτες.
* Το υπό προμήθεια έντυπο υλικό θα πρέπει να είναι σύμφωνο με τις τεχνικές προδιαγραφές που αναλυτικά περιγράφονται στο παράρτημα Α της παρούσης.
* Δείγματα από το υπό προμήθεια έντυπο υλικό, θα εξεταστούν από το **Γενικό Χημείο του Κράτους** προκειμένου να ελεγχθεί η συμφωνία του είδους με τις τεχνικές προδιαγραφές μετά την παράδοσή τους και οπωσδήποτε **πριν** την οριστική παραλαβή των εντύπων.
* Ο ανάδοχος υποχρεούται κατά την εκτέλεση της σύμβασης να τηρεί τις υποχρεώσεις στους τομείς περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του Ν. 4412/2016.

**7. Άλλοι Όροι**

* Η προσφορά θα έχει τιμή για το ένα μπλοκ αναλυτικά και συνολικά για όλη τη ποσότητα. Στην τιμή θα περιλαμβάνονται η αξία του χαρτιού, τα λοιπά υλικά εκτύπωσης, βιβλιοδεσίας-δεσίματος των φύλλων σε μπλοκ και γενικά όλα τα έξοδα μέχρι την παράδοση των εντύπων στον τόπο παράδοσης που αναλυτικά ορίζεται στην παράγραφο 9 της παρούσης πρόσκλησης.
* Ο ανάδοχος με την υπογραφή της σύμβασης και πριν την έναρξη της εκτύπωσης υποχρεούται να προσκομίσει στην Διεύθυνση Δασμολογικών Θεμάτων Ειδικών Καθεστώτων και Απαλλαγών δοκίμια των εντύπων προς διόρθωση. Για τη δημιουργία των εντύπων προς διόρθωση ο ανάδοχος θα βασιστεί στο επισυναπτόμενο μη επικαιροποιημένο υπόδειγμα το οποίο επισυνάπτεται στη σύμβαση και ενσωματώνει τις τελευταίες επικαιροποιήσεις του εγγράφου INF4, βάσει του τελωνειακού Ενωσιακού Κώδικα. Η Διεύθυνση Δασμολογικών Θεμάτων Ειδικών Καθεστώτων και Απαλλαγών θα δώσει την εντολή «τυπωθήτω» επί των τελικώς διορθωμένων δοκιμίων.

### 8. Αξιολόγηση προσφορών- Ανάθεση

Το κριτήριο ανάθεσης είναι η πλέον συμφέρουσα από οικονομική άποψη προσφορά βάσει της τιμής για το σύνολο του συμβατικού υλικού (συνολικά χαμηλότερη τιμή προ ΦΠΑ ). Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων αναδόχων που μειοδότησαν.

Επιπλέον η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων και των τεχνικών προδιαγραφών. Οι συμμετέχοντες δεν έχουν καμιά οικονομική απαίτηση σε τέτοια περίπτωση.

Ο ανάδοχος που θα επιλεγεί, θα κληθεί να υπογράψει σύμβαση με την Α.Α.Δ.Ε.

Η αναθέτουσα αρχή μπορεί να προτείνει κατακύρωση της σύμβασης για ολόκληρη ή μεγαλύτερη ή μικρότερη ποσότητας, εντός των ορίων του εγκεκριμένου προϋπολογισμού κατά ποσοστό στα εκατό ως εξής:

α) για μεγαλύτερη ποσότητα το ποσοστό αυτό δεν θα υπερβαίνει το 30%,

β) για μικρότερη ποσότητα το ποσοστό είναι 50%

Για κατακύρωση μέρους της ποσότητας κάτω του καθοριζόμενου από τα έγγραφα της σύμβασης ποσοστού, απαιτείται προηγούμενη αποδοχή από τον προμηθευτή, σύμφωνα με τα οριζόμενα στο άρθρο 105 του ν. 4412/2016

### 9. Παράδοση- Παραλαβή

Τόπος παράδοσης του συνόλου των μπλοκ εντύπων INF4 : Διεύθυνση Παραγωγικής Λειτουργίας Συστημάτων, Εκτυπώσεων & Λειτουργικής Υποστήριξης (Τμήμα Γ’ ) επί της οδού Τατοϊου 96, 13671 Αχαρναί.

Χρόνος παράδοσης των μπλοκ εντύπων INF4 : εντός ενός (1) μηνός από την εντολή «ΤΥΠΩΘΗΤΩ».

 Τα στοιχεία επικοινωνίας με τις εν λόγω Υπηρεσίες θα δοθούν από το Tμήμα Προμηθειών της Διεύθυνσης Προμηθειών, Διαχείρισης Υλικού και Κτιριακών Υποδομών της Α.Α.Δ.Ε.

Υπεύθυνη επικοινωνίας: κα. Δαρζέντα Μάρεν (τηλ: 213-1624284, email: aadeprocurement@aade.gr με κοινοποίηση στο e-mail: m.darzenta@aade.gr).

Τα είδη θα συνοδεύονται από τα σχετικά παραστατικά (π.χ. δελτίο αποστολής), στα οποία υποχρεωτικά θα αναγράφεται ο αριθμός πρωτοκόλλου της Σύμβασης.

Η παραλαβή θα γίνεται από την αρμόδια Επιτροπή Παραλαβής της Α.Α.Δ.Ε. και εφόσον τα είδη είναι σύμφωνα με τις προδιαγραφές της σύμβασης και έχει προηγηθεί εξέταση δειγμάτων από το Γενικό Χημείο του Κράτους, θα εκδίδεται το σχετικό πρακτικό.

Η Επιτροπή Παραλαβής διαβιβάζει το πρωτόκολλο παραλαβής (εις τριπλούν) στο τμήμα Προμηθειών της Διεύθυνσης Προμηθειών, Διαχείρισης Υλικού και Κτιριακών Υποδομών.

**10. Πληρωμή**

Η πληρωμή του αναδόχου θα γίνει από την αρμόδια Οικονομική Υπηρεσία με την προσκόμιση των νόμιμων παραστατικών και δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Ο Φ.Π.Α. βαρύνει το Ελληνικό Δημόσιο. Από την πληρωμή παρακρατούνται οι ισχύουσες κάθε φορά νόμιμες κρατήσεις και φόρος εισοδήματος.

Κατά τα λοιπά ισχύουν όλες οι περί Κρατικών Προμηθειών διατάξεις.

Η παρούσα πρόσκληση θα δημοσιευθεί στον ιστότοπο «ΔΙΑΥΓΕΙΑ» και επίσης στην ιστοσελίδα της Ανεξάρτητης Αρχής Δημοσίων Εσόδων στην ηλεκτρονική διεύθυνση: www.aade*.*gr.

|  |
| --- |
| **Η ΠΡΟΪΣΤΑΜΕΝΗ** **ΔΙΕΥΘΥΝΣΗΣ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ & ΚΤΙΡΙΑΚΩΝ ΥΠΟΔΟΜΩΝ** |
|  **ΣΟΦΙΑ ΖΗΣΗ** |
|

**Συνημμένα**:

1. Παράρτημα Α: ΤΕΧΝΙΚΕΣ ΠΡΟΔΙΑΓΡΑΦΕΣ
2. Παράρτημα Β: ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ
3. Παράρτημα Γ: Υπεύθυνη δήλωση

**ΠΑΡΑΡΤΗΜΑ Α’**

***ΤΕΧΝΙΚΕΣ ΠΡΟΔΙΑΓΡΑΦΕΣ της υπ’ αριθ. ΔΠΔΥΚΥ ΑΑΔΕ Α …………………………………............Πρόσκλησης υποβολής προσφορών για την προμήθεια 2.000 ΜΠΛΟΚ πιστοποιητικών πληροφοριών INF 4 και 2.000 ΜΠΛΟΚ αιτήσεων πιστοποιητικών πληροφοριών INF 4 για τη Διεύθυνση Δασμολογικών Θεμάτων Ειδικών Καθεστώτων και Απαλλαγών με την διαδικασία της απευθείας ανάθεσης, στην Ανεξάρτητη Αρχή Δημοσίων Εσόδων.***

***Α. Τεχνικές προδιαγραφές της εκτύπωσης-βιβλιοδεσίας των πιστοποιητικών πληροφοριών INF 4 και αιτήσεων πιστοποιητικών πληροφοριών INF 4.***

1. Το έντυπο, στο οποίο συντάσσεται το πιστοποιητικό INF 4 τυπώνεται σε λευκό Χαρτί γραφής που δεν περιέχει μηχανικό πολτό, βάρους μεταξύ 40 και 65 γραμμαρίων ανά τετραγωνικό μέτρο.

2. Οι διαστάσεις του εντύπου είναι 210 × 297 χιλιοστά.

3. Τα κράτη μέλη αναλαμβάνουν την εκτύπωση των εντύπων. Τα έντυπα φέρουν αύξοντα αριθμό με τον οποίο είναι δυνατή η ταυτοποίησή τους. Τα έντυπα τυπώνονται σε μία από τις επίσημες γλώσσες της Ευρωπαϊκής Ένωσης.

***Αρίθμηση :***

Τα πιστοποιητικά πληροφοριών INF 4 και οι *αιτήσεις πιστοποιητικών πληροφοριών INF 4* στην πάνω δεξιά μεριά πρέπει να φέρουν αύξοντα αριθμό έξι (6) ψηφίων για την εξατομίκευσή τους. Οι *αιτήσεις πιστοποιητικών πληροφοριών INF 4* πρέπει να είναι ταυτάριθμες με τα πιστοποιητικά πιστοποιητικών πληροφοριών INF 4 .

Ο αύξων αριθμός μπαίνει στην προβλεπόμενη θέση με την ένδειξη «INF 4 Αριθ. 000.000» που υπάρχει στην πάνω δεξιά μεριά του εν λόγω εντύπου. Ο εξαψήφιος αύξων αριθμός του πιστοποιητικού πληροφοριών INF 4 θα ξεκινά από τον αριθμό 100.000.

***Οδηγίες εκτύπωσης:***

Μέχρι σήμερα το μπλοκ του Πιστοποιητικού Πληροφοριών INF 4 περιλάμβανε μόνο το Πιστοποιητικό Πληροφοριών INF 4. Η Υπηρεσία μας όμως κρίνει απαραίτητο να υπάρχει και ένα αντίγραφο του πιστοποιητικού αυτού που θα παραμένει στο μπλοκ. Στο αντίγραφο του πιστοποιητικού πρέπει να αναγράφεται στη μέση του εντύπου και διαγώνια, η λέξη «ΑΝΤΙΓΡΑΦΟ» (συνημμένα σας επισυνάπτεται το σχετικό έντυπο με την εν λόγω ένδειξη).

Το αντίγραφο θα φέρει την ίδια αρίθμηση με το πιστοποιητικό.

***Τρόπος βιβλιοδεσίας*** :

Η βιβλιοδεσία θα πρέπει να γίνει σε μπλοκ.

Το μπλοκ του πιστοποιητικού πληροφοριών INF 4 θα πρέπει να είναι διπλότυπο (πρωτότυπο, αντίγραφο), 100 φύλλων διπλής όψεως με θερμοκόλληση στο επάνω μέρος του μπλοκ.

Το μπλοκ *αιτήσεων πιστοποιητικών πληροφοριών INF 4* θα πρέπει να είναι 50 φύλλων διπλής όψεως με θερμοκόλληση στο επάνω μέρος του μπλοκ.

***Συσκευασία :***

Σε δέματα τοποθετημένα σε παλέτες. Η συσκευασία πρέπει να εξασφαλίζει την άριστη κατάσταση των μπλοκ τόσο κατά τη μεταφορά όσο και κατά την αποθήκευση.

Μειοδότης θα αναδειχθεί αυτός που θα προσφέρει τη χαμηλότερη τιμή για την εκτύπωση και εν

γένει προμήθεια των εντύπων.

***Είδος χάρτου εκτύπωσης :***

Το χαρτί εκτύπωσης θα πρέπει να διατηρεί το κείμενο αναλλοίωτο για δέκα (10) έτη.

***Β. Τόπος, χρόνος παράδοσης και παραλαβής των πιστοποιητικών πληροφοριών INF 4 και αιτήσεων πιστοποιητικών πληροφοριών INF 4.***

***Τόπος παράδοσης* :**

Η Διεύθυνση Παραγωγικής Λειτουργίας Συστημάτων, Εκτυπώσεων & Λειτουργικής Υποστήρι-ξης , Τμήμα Γ΄: Λειτουργικής Μέριμνας & Διαχείρισης Υλικών, Γραφείο Λειτουργικής Μέριμνας & Διαχείρισης Υλικών (επί της οδού Τατοΐου 96, Αχαρναί Τ.Κ. 13671).

***Χρόνος παράδοσης*** :

Εντός 1 μηνός από την έγγραφη εντολή «ΤΥΠΩΘΗΤΩ» επί των τελικώς διορθωμένων δοκιμίων.

***Παραλαβή :***

Η παραλαβή του συμβατικού υλικού θα γίνει από την αρμόδια Επιτροπή Παραλαβής της Α.Α.Δ.Ε. και εφόσον τα είδη είναι σύμφωνα με τις προδιαγραφές της σύμβασης, θα εκδίδεται το σχετικό πρακτικό.

***Προϋπολογισθείσα Δαπάνη :*** 4.000,00 € (3.225,80 € πλέον 24% ΦΠΑ)

**ΠΑΡΑΡΤΗΜΑ Β’**

***ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ της υπ’ αριθ. ΔΠΔΥΚΥ ΑΑΔΕ Α ……………………………………….……. Πρόσκλησης υποβολής προσφορών για την προμήθεια 2.000 ΜΠΛΟΚ πιστοποιητικών πληροφοριών INF 4 και 2.000 ΜΠΛΟΚ αιτήσεων πιστοποιητικών πληροφοριών INF 4 για τη Διεύθυνση Δασμολογικών Θεμάτων Ειδικών Καθεστώτων και Απαλλαγών με την διαδικασία της απευθείας ανάθεσης προϋπολογισθείσας δαπάνης 4.000,00 €, στην Ανεξάρτητη Αρχή Δημοσίων Εσόδων.***

|  |  |
| --- | --- |
| **ΕΠΩΝΥΜΙΑ ΥΠΟΨΗΦΙΟΥ :**  |  |
| **ΔΙΕΥΘΥΝΣΗ, Τ.Κ, ΠΟΛΗ ΕΔΡΑΣ :** |  |
| **ΤΗΛΕΦΩΝΑ/ ΦΑΞ/ Ε-ΜΑΙL :** |  |
| **ΑΦΜ-Δ.Ο.Υ :** |  |
| **ΝΟΜΙΜΟΣ ΕΚΠΡΟΣΩΠΟΣ :** |  |
| **Α.Δ.Τ. (Νομίμου Εκπροσώπου) :** |  |
| **Υπεύθυνος Επικοινωνίας :** |  |

**ΠΙΝΑΚΑΣ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |  |  |  |  |
| --- | --- | --- | --- | --- |
| **ΣΥΜΒΑΤΙΚΟ ΥΛΙΚΟ** | **ΜΟΝΑΔΑ ΜΕΤΡΗΣΗΣ** | **ΠΟΣΟΤΗΤΑ** | **ΤΙΜΗ ΜΟΝΑΔΟΣ** | **ΣΥΝΟΛΟ (EURO)** |
| Προμήθεια 2.000 μπλοκ των 100 φύλλων διπλής όψεως (πρωτότυπο + αντίγραφο) Πιστοποιητικών Πληροφοριών INF 4 σύμφωνα με τις τεχνικές προδιαγραφές του Παραρτήματος Α’ - χωρίς ΦΠΑ (αριθμητικά) | ΤΕΜΑΧΙΑ (ΜΠΛΟΚ) | 2.000 |  € |  € |
| Προμήθεια 2.000 μπλοκ των 50 φύλλων διπλής όψεως αιτήσεων Πιστοποιητικών Πληροφοριών INF 4 σύμφωνα με τις τεχνικές προδιαγραφές του Παραρτήματος Α’ - χωρίς ΦΠΑ (αριθμητικά) | ΤΕΜΑΧΙΑ (ΜΠΛΟΚ) | 2.000 |  € |  € |
|  **Συνολική Τιμή προ Φ.Π.Α. (αριθμητικά)** |  € |
| Φ.Π.Α. 24% επί της συνολικής τιμής (αριθμητικά) |  |  €  |
|  **Συνολική τιμή με Φ.Π.Α. 24% (αριθμητικά)** |  € |

**ΠΑΡΑΡΤΗΜΑ Γ’**

ΥΠΕΥΘΥΝΗ ΔΗΛΩΣΗ

### (άρθρο 8 Ν.1599/1986)

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών

(άρθρο 8 παρ. 4 Ν. 1599/1986)

**ΑΦΟΡΑ ΤΗΝ ΑΡΙΘ. ΠΡΩΤ.: ΔΠΔΥΚΥ ΑΑΔΕ Α ……………………………………………………. ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ**

|  |  |
| --- | --- |
| ΠΡΟΣ(1): | **Ανεξάρτητη Αρχή Δημοσιών Εσόδων (Α.Α.Δ.Ε.)** |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα: |  |
| Όνομα και Επώνυμο Μητέρας: |  |
| Ημερομηνία γέννησης(2): |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου(Εmail): |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: |
| Α. αποδέχομαι τους όρους της παρούσας και ότι τα είδη που προσφέρονται έχουν τις ζητούμενες προδιαγραφές, όπως αυτές περιγράφονται στο Παράρτημα Α’ της παρούσας πρόσκλησης.Β1. δεν έχω καταδικασθεί με αμετάκλητη απόφαση για κάποιο από τα παρακάτω αδικήματα:* συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου.
* δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παρ. 1 της απόφασης-πλαίσιο 2003/568/ΔΕΥ του Συμβουλίου.
* απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία κυρώθηκε με το ν. 2803/2000.
* νομιμοποίηση εσόδων από παράνομες δραστηριότητες, όπως ορίζεται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, η οποία ενσωματώθηκε στην εθνική νομοθεσία με το ν. 3691/2008.

Β2. δεν έχω καταδικασθεί, με τελεσίδικη απόφαση, για κάποιο από τα αδικήματα του Αγορανομικού κώδικα, σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.Β3. δεν τελώ σε πτώχευση, ούτε σε διαδικασία κήρυξης πτώχευσης, εκκαθάριση ή αναγκαστική διαχείριση.Β4. έχω εκπληρώσει τις υποχρεώσεις μου όσον αφορά την καταβολή φόρων και εισφορών κοινωνικής ασφάλισης (κυρίας και επικουρικής).Γ. αναλαμβάνω την υποχρέωση προσκόμισης των παρακάτω πιστοποιητικών για την απόδειξη της μη συνδρομής των λόγων αποκλεισμού 1) απόσπασμα ποινικού μητρώου, 2) πιστοποιητικό φορολογικής ενημερότητας, 3) πιστοποιητικό ασφαλιστικής ενημερότητας. |

 Ημερομηνία: / / 2018

 **Ο Δηλών- Εξουσιοδοτών**

 (Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.